ai4bharat/Pralekha huggingface dataset:
वित्त आयोग
‘सरकारी पातळ्यांवर वित्तीय संबंध’ यावरील उच्चस्तरीय चर्चेचे 15 व्या वित्त आयोगाकडून आयोजन
नवी दिल्ली, 4 एप्रिल 2019
15 व्या वित्त आयोगाने आज नवी दिल्लीत ‘सरकारी पातळ्यांवर वित्तीय संबंध’ यावरील उच्चस्तरीय चर्चेचे आयोजन केले होते. जागतिक बँक, आर्थिक सहकार्य आणि विकास संघटना आणि आशियाई विकास बँक यांच्या सहकार्याने ही चर्चा आयोजित करण्यात आली होती. या तिन्ही संघटनांनी वित्त आयोगासाठी केलेल्या महत्वपूर्ण कामकाजाचा हा समारोप होता.
आयोगाचे अध्यक्ष एन.के.सिंग यांनी बैठकीच्या चार तांत्रिक सत्रांबाबत माहिती देऊन चर्चेला सुरुवात केली.
- सब नॅशनल डेब्ट,
- ट्रान्सफर डिझाइन इन्सेंटिव्हज् अँड फिस्कल इक्वलायझेशन,
- सब नॅशनल बजेट अँड पब्लिक फिनानशियल मॅनेजमेंट सिस्टीम
आणि
- फायनानसेस ऑफ थर्ड-टिअर ऑफ गव्हर्नमेंट
या चार सत्रात ही बैठक झाली. तत्पूर्वी एप्रिल 2018 मध्ये आयोगाने आर्थिक सहकार्य आणि विकास संघटनेबरोबर, तर जुलै 2018 मध्ये जागतिक बँकेबरोबर स्वतंत्र कार्यशाळा घेतल्या होत्या.
N.Sapre/S.Kane/D.Rane
(Visitor Counter : 74
आरोग्य आणि कुटुंब कल्याण मंत्रालय
कोविड 19 बाबत अद्ययावत माहिती
कोविड-19 प्रतिबंधक लसीच्या आतापर्यंत 75.89 कोटी मात्रा देण्यात आल्या आहेत.
दैनंदिन नव्या रुग्णांची संख्या गेले 4 दिवस 30, 000 हून कमी आहे. गेल्या 24 तासात 27,176 नव्या रुग्णांची नोंद झाली.
उपचाराधीन रुग्णसंख्या ही एकूण रुग्ण संख्येच्या 1.05% आहे.
देशात उपचाराधीन रुग्णसंख्या 3,51,087 आहे.
रुग्ण बरे होण्याचा दर 97.62% आहे.
गेल्या 24 तासात 38,012 रुग्ण कोरोनातून बरे झाले. आतापर्यंत 3,25,22,171 रुग्ण कोरोना मुक्त झाले आहेत.
साप्ताहिक पॉझिटिव्हीटी दर  असून गेले 82 दिवस 3% हून कमी आहे.
दैनंदिन पॉझिटिव्हीटी दर  असून गेले 16 दिवस 3% हून कमी आहे.
आतापर्यंत 54.60 कोटी चाचण्या करण्यात आल्या.
वाणिज्य आणि उदयोग मंत्रालय
रत्ने आणि दागिन्यांची निर्यात गेल्या वर्षीच्या तुलनेत चालू आर्थिक वर्षाच्या पहिल्या 7 महिन्यांत दुपटीने वाढून 23.62 अब्ज डॉलर्सवर गेली : पीयूष गोयल
भारत जगातील सर्वात मोठे रत्नांचे व्यापार केंद्र म्हणून उदयाला येऊ शकते- पीयूष गोयल
गोयल यांनी भारताच्या रत्ने आणि दागिने उद्योगाला जगातील एक अग्रणी उद्योग बनवण्यासाठी चार मुद्दे मांडले
सुरत हे जगातील सर्वात वेगाने विकसित होणाऱ्या शहरांपैकी एक असून जगातले दागिन्यांचे निर्मिती केंद्र बनण्याची त्यात क्षमता आहे: पीयूष गोयल
नवी दिल्ली, 27 नोव्हेंबर 2021
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पीयूष गोयल म्हणाले की, भारत जगातील सर्वात मोठे हिरे व्यापार केंद्र म्हणून उदयाला येऊ शकतो.
सुरतच्या दागिने निर्मिती संघटनेने  आयोजित केलेल्या जेम्स अँड ज्वेलरी मॅन्युफॅक्चरिंग शो - 2021 च्या उद्घाटन समारंभात दिलेल्या व्हिडिओ संदेशात गोयल म्हणाले की, सरकारने निर्यात प्रोत्साहनासाठी रत्ने
आणि दागिने क्षेत्राची निवड केली आहे .
"आपण हिऱ्याला पैलू पाडण्यात आणि पॉलिशिंगमध्ये स्वतःला सिद्ध केले आहे, आपण सर्वात मोठे आंतरराष्ट्रीय हिरे व्यापार केंद्र बनू शकतो," असे ते म्हणाले.
चालू आर्थिक वर्षात पहिल्या 7 महिन्यांत ऑक्टोबर 21 पर्यंत रत्ने आणि दागिन्यांची निर्यात 23.62 अब्ज डॉलर्स होती, जी मागील वर्षी याच कालावधीत 11.69 अब्ज डॉलर्स  होती.
"आपल्या उत्पादकांच्या उत्कृष्ट गुणवत्तेमुळे आपण दुबई-यूएई, अमेरिका , रशिया, सिंगापूर, हाँगकाँग आणि लॅटिन अमेरिका सारख्या बाजारपेठांमध्ये विस्तार करू शकलो ," असे त्यांनी सांगितले.
गोयल म्हणाले की, सरकारने या क्षेत्राच्या वाढीसाठी गुंतवणुकीला चालना देण्यासाठी सुधारित सुवर्ण मुद्रीकरण योजना, सोन्याच्या आयात शुल्कात कपात आणि अनिवार्य हॉलमार्किंग यांसारख्या विविध उपाययोजना केल्या आहेत.
"आपल्याकडे जगातील सर्वोत्कृष्ट कारागीर आहेत , त्यांची सर्जनशीलता मजबूत करणे आणि कारागिरांच्या नियोजनबद्ध कौशल्य विकासावर लक्ष केंद्रित करणे आवश्यक आहे," असे ते म्हणाले, "नवीन बाजारपेठांमध्ये विस्तार आणि विद्यमान बाजारपेठांमध्ये अस्तित्व टिकवण्यासाठी आपण दर्जेदार उत्पादने बनवायला हवीत .” असेही गोयल यांनी सांगितले.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
संरक्षण मंत्रालय
स्वर्णिम विजय वर्ष विजय ज्योत नेताजी सुभाषचंद्र बोस बेटावर नेण्यात आली
ठळक वैशिष्ट्ये :
1971 च्या युद्ध वीरांना श्रद्धांजली म्हणून भारतीय नौदलाकडून विजय ज्योतीला समारंभपूर्वक मानवंदना
आयएनएस खुकरीच्या अधिकारी आणि नौसैनिकांना त्यांच्या सर्वोच्च बलिदानाबद्दल श्रद्धांजली वाहण्यात आली
नेताजींनी तिरंगा फडकवल्याला 75 वर्षे पूर्ण झाल्यानिमित्त पंतप्रधानांनी रॉस बेटाचे नेताजी सुभाषचंद्र बोस बेट असे नामकरण केले होते.
04 ऑगस्ट 2021 रोजी अंदमान आणि निकोबार कमांडच्या नौदल विभागाच्या नेतृत्वाखाली स्वर्णिम विजय वर्ष विजय ज्योत नेताजी सुभाषचंद्र बोस बेटावर, अर्थात पूर्वीच्या रॉस बेटांवर नेण्यात आली . आणि 'लोन सेलर स्टॅच्यू' येथे 1971 च्या युद्धात शहीद झालेल्या वीरांना श्रद्धांजली म्हणून भारतीय नौदल रक्षकांनी पुष्पचक्र अर्पण करून समारंभपूर्वक मानवंदना दिली.
ज्यांनी सागरी मोहिमांमध्ये शौर्य दाखवले आणि सर्वोच्च बलिदान दिले त्यांच्या सन्मानार्थ पोर्ट ब्लेअर हार्बरकडे जाणाऱ्या मार्गावर ‘लोन सेलर स्टॅच्यू’ बांधण्यात आला आहे. 1971 च्या युद्धाच्या संदर्भात, कमांडिंग ऑफिसर कॅप्टन महेंद्र नाथ मुल्ला  यांच्यासह आयएनएस खुकरीचे अधिकारी आणि नौसैनिक यांच्या सर्वोच्च बलिदानाला श्रद्धांजली देण्यासाठी हा कार्यक्रम आयोजित करण्यात आला होता.
हे बेट सेंट्रल पोर्ट ब्लेअरच्या पूर्वेला तीन किलोमीटर अंतरावर आहे. नेताजी सुभाषचंद्र बोस यांनी स्वातंत्र्य लढ्यादरम्यान डिसेंबर 1943 मध्ये तेथे राष्ट्रीय तिरंगा फडकवला होता. या ऐतिहासिक घटनेच्या 75 व्या वर्षानिमित्त पंतप्रधान नरेंद्र मोदी यांनी 30 डिसेंबर 2018 रोजी रॉस बेटाचे नेताजी सुभाषचंद्र बोस बेट असे नामकरण केले होते.
बेटाला भेट दिल्यानंतर, विजय ज्योत पुन्हा पोर्ट ब्लेअर जेट्टीवर आणण्यात आली. कार्यक्रमाला उपस्थित कर्मचाऱ्यांनी सर्व कोविड -19 नियमांचे पालन केले .
माहिती आणि प्रसारण मंत्रालय
सत्येंद्र प्रकाश यांनी पत्र सूचना कार्यालयाचे प्रधान महासंचालक म्हणून पदभार स्वीकारला
नवी दिल्ली, 1 ऑगस्ट 2022
सत्येंद्र प्रकाश यांनी आज पत्र सूचना कार्यालयाचे प्रधान महासंचालक म्हणून पदभार स्वीकारला. प्रकाश हे 1988 च्या तुकडीचे भारतीय माहिती सेवेतील अधिकारी आहेत. याआधी त्यांनी केंद्रीय संचार विभागाचे प्रधान महासंचालक म्हणून काम केले आहे.
सत्येंद्र प्रकाश यांना केंद्र सरकारमध्ये सार्वजनिक संप्रेषण, माध्यम व्यवस्थापन, प्रशासन, धोरण निर्मिती आणि कार्यक्रम अंमलबजावणी या क्षेत्रांमध्ये कामाचा विपुल अनुंभव आहे. युनेस्को, युनिसेफ, यूएनडीपी सारख्या विविध राष्ट्रीय आणि आंतरराष्ट्रीय मंचावर त्यांनी भारत सरकारचे प्रतिनिधित्व केले आहे. सरकारी जाहिराती, इंटरनेट आणि डिजिटल मीडिया धोरण, एफएम रेडिओ धोरण, डिजिटल सिनेमा धोरण इत्यादींच्या आशय नियमनासाठी मार्गदर्शक तत्त्वांच्या मसुद्याच्या आखणीत त्यांनी महत्त्वपूर्ण भूमिका बजावली आहे. 2021 मध्ये प्रजासत्ताक दिनी व्होकल फॉर लोकल या संकल्पनेवर माहिती आणि प्रसारण मंत्रालयाच्या पहिल्या चित्ररथाच्या सादरीकरणात त्यांनी महत्वाची भूमिका बजावली होती.
प्रकाश हे भारत सरकारच्या अनेक मोठ्या सार्वजनिक अभियानांशी , संपर्क अभियानाची रचना आणि अंमलबजावणीशी जोडलेले आहेत. महत्त्वाच्या आयईसी मोहिमांच्या आखणीचे श्रेय त्यांना जाते. 2021-22 मध्ये मतदार जागरूकता आणि शिक्षणाद्वारे निवडणुकीतील सहभाग वाढवल्याबद्दल त्यांना अलीकडेच भारतीय निवडणूक आयोगाने राष्ट्रीय पुरस्कार प्रदान केला आहे.
सत्येंद्र प्रकाश यांनी पदभार स्वीकारल्यानंतर पत्र सूचना कार्यालयाच्या वरिष्ठ अधिकाऱ्यांनी त्यांचे स्वागत केले.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 194
अवजड उद्योग मंत्रालय
2020 ते 15 मार्च 2023 पर्यंत भारतात 2,56,980 इलेक्ट्रिक वाहनांची नोंदणी
नवी दिल्ली, 21 मार्च 2023
2020 ते 15 मार्च 2023 पर्यंत भारतात 2,56,980 इलेक्ट्रिक वाहनांची नोंदणी झाली आहे. रस्ते वाहतूक आणि महामार्ग मंत्रालयाच्या ई-वाहन पोर्टलनुसार देशात नोंदणीकृत इलेक्ट्रिक वाहनांच्या संख्येच्या तपशीलाबद्दल केंद्रीय अवजड उद्योग राज्यमंत्री कृष्ण पाल गुर्जर यांनी माहिती दिली. ते आज लोकसभेत एका प्रश्नाच्या लेखी उत्तरात बोलत होते. भारतात 2020 ते 15 मार्च 2023 या कालावधीत नोंदणी झालेली इलेक्ट्रिक वाहने खालीलप्रमाणे आहेतः
|
|
Year
|
|
Total Count
|
|
2020
|
|
1,23,092
|
|
2021
|
|
3,27,976
|
|
2022
|
|
10,15,196
|
|
2023 
|
|
2,56,980
अवजड उद्योग मंत्रालयाने इलेक्ट्रिक वाहनांच्या खरेदीदारांना आणि उत्पादकांना खालील तीन योजनांद्वारे प्रोत्साहन दिले आहे:
i भारतात हायब्रीड आणि इलेक्ट्रिक वाहनांचा जलद अवलंब आणि उत्पादन : सरकारने 1 एप्रिल 2019 पासून पाच वर्षांच्या कालावधीसाठी एकूण 10,000 कोटी रूपयांच्या अर्थसंकल्पीय तरतुदीसह फेम इंडिया योजनेचा टप्पा-II अधिसूचित केला आहे. फेम इंडिया योजना टप्पा -II अंतर्गत, इलेक्ट्रिक वाहनांच्या खरेदीदारांना खरेदी किमतीत आगाऊ कपात करून प्रोत्साहन दिले जाते.
हे प्रोत्साहन हे बॅटरी क्षमतेशी जोडलेले आहे. वाहनाच्या किंमतीच्या २०% मर्यादेसह इ-3डब्ल्यू आणि
इ-4 डब्ल्यू या वाहनांसाठी 10,000 रूपये किलो वॅट अवर्स याप्रमाणे ही सवलत दिली जाते. 11 जून 2021 पासून इ-2डब्ल्यू साठी प्रोत्साहन/सबसिडी वाहनाच्या किमतीच्या 20% नियंत्रणासह 10,000 रूपये किलो वॅट आवर्स वरून 40% मर्यादेसह 15,000 रूपये किलो वॅट अवर्स पर्यंत वाढवण्यात आली आहे.
ii ऑटोमोटिव्ह क्षेत्रासाठी उत्पादनाशी निगडित प्रोत्साहन योजना  योजना: सरकारने 15 सप्टेंबर, 2021 रोजी ऑटोमोटिव्ह क्षेत्रासाठी पीएलआय योजनेला मंजुरी दिली. वाहनांच्या देशांतर्गत उत्पादनासाठी 25,938 कोटी रूपयांच्या अर्थसंकल्पीय खर्चाची तरतूद केली आहे. इलेक्ट्रिक वाहने या योजनेंतर्गत येतात.
iii पीएलआय स्कीम फॉर अॅडव्हान्स्ड केमिस्ट्री सेल : सरकारने 12 मे 2021 रोजी देशात एसीसी निर्मितीसाठी 18,100 कोटी रूपयांच्या अर्थसंकल्पीय खर्चाच्या पीएलआय योजनेला मंजुरी दिली. या योजनेमध्ये देशात 50 गिगावॅट आवर्स क्षमतेच्या एसीसी बॅटरीचे व्यावसायिक उत्पादन करण्याची संकल्पना आहे. याव्यतिरिक्त 5 गिगावॅट आवर्स क्षमतेसाठी विशिष्ट एसीसी तंत्रज्ञान देखील योजने अंतर्गत येते.
R.Aghor/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 86
इलेक्ट्रॉनिक्स आणि माहिती तंत्रज्ञान मंत्रालय
एनआयसीएसआय 28 जानेवारी 2021 ला रौप्य महोत्सव साजरा करणार : केंद्रीय माहिती तंत्रज्ञान मंत्री रवी शंकर प्रसाद कार्यक्रमाचे प्रमुख पाहुणे
केंद्र सरकारच्या इलेक्ट्रॉनिक्स आणि माहिती तंत्रज्ञान मंत्रालयाच्या राष्ट्रीय माहिती केंद्रा अंतर्गत नॅशनल इन्फोर्मेटिक्स सेंटर सर्विसेस इन्कोर्पोरेटेड, एनआयसीएसआय हा सार्वजनिक उपक्रम 28 जानेवारी 2021 ला स्थापनेची 25 वर्षे साजरी करणार आहे. केंद्रीय इलेक्ट्रॉनिक्स आणि माहिती तंत्रज्ञान मंत्री रवी शंकर प्रसाद कार्यक्रमाला प्रमुख पाहुणे म्हणून उपस्थित राहणार आहेत.
इलेक्ट्रॉनिक्स आणि माहिती तंत्रज्ञान सचिव अजय साहनी, इलेक्ट्रॉनिक्स आणि माहिती तंत्रज्ञान अतिरिक्त सचिव डॉ राजेंद्र कुमार, एनआयसीएसआयचे व्यवस्थापकीय संचालक प्रशांत कुमार मित्तल, यांच्यासह अन्य मान्यवर या कार्यक्रमाला उपस्थित राहणार आहेत.
तेजस या आभासी इंटेलिजन्स टूल, बुद्धिमत्ता साधनाचे रवी शंकर यांच्या हस्ते उद्घाटन करण्यात येणार आहे. डाटा मधून महत्वाची माहिती काढण्यासाठी याचा उपयोग होणार आहे. धोरणात्मक निर्णय घेण्यासाठी आणि सरकारी सेवांची कार्यक्षमता वाढवण्यासाठी ही माहिती उपयुक्त ठरणार आहे. त्याचबरोबर नागरिकांना सेवा प्रदान करण्यासाठी, ई ऑक्शन इंडिया,वर्क फ्रॉम एनीव्हेअर पोर्टल साठी याचा उपयोग होणार आहे.
28 जानेवारी 2021 ला सकाळी 11.30 वाजता हा कार्यक्रम सुरु होणार असून एनआयसीच्या सोशल मिडिया मंचावर  याचे लाईव्ह वेबकास्ट होणार आहे.
एनआयसीएसआयने आयसीटी सेवा उद्योगात 29 ऑगस्ट 1995 ला आपला प्रवास सुरु केला. केंद्र आणि राज्य सरकारांच्या तसेच भारतातल्या सार्वजनिक उपक्रमांना ई प्रशासन प्रकल्पासाठी पूर्णपणे माहिती तंत्रज्ञान सेवा आणि उपाय पुरवण्याबरोबरच एनआयसीएसआयने, आंतरराष्ट्रीय स्तरावरही विशिष्ट प्रकल्पात आपली सेवा पुरवली आहे.
सरकारच्या बहुतांश ई प्रशासन प्रकल्पात एनआयसीएसआयचा मोठा सहभाग असून सामाजिक- आर्थिक विकासासह वाटचाल सुरु आहे.
माहिती तंत्रज्ञान सल्ला, डाटा एनलेटीक्ससाठी सर्वोत्कृष्टता केंद्र,आयसीटी प्रोडक्ट इन्स्टॉलेशन, क्लाऊड सर्व्हिस, मनुष्यबळ प्रशिक्षण सेवा एनआयसीएसआय पुरवते.ई ऑफीस,ई वाहतूक,ई रुग्णालय, ई न्यायालये यासाठीही एनआयसीएसआय सेवा देऊ करते.
संरक्षण मंत्रालय
नौदलाची वार्षिक पुनर्जोडणी परिषद 23 आणि वार्षिक पायाभूत सुविधा आणि स्वदेशीकरण परिषद 23 
नौदलाच्या विशाखापट्टणम् येथील ईस्टर्न नेव्हल कमांड मुख्यालयात 23 आणि 24 फेब्रुवारी रोजी वार्षिक पुनर्जोडणी परिषद 23 आणि वार्षिक पायाभूत सुविधा आणि स्वदेशीकरण परिषद 23 चे आयोजन करण्यात आले. चीफ ऑफ मटेरियल  व्हाईस एडमिरल संदीप नैथानी यांच्या अध्यक्षतेखाली या परिषदेचे आयोजन करण्यात आले. रिफिट प्लॅन्स, भारतीय नौदलाची जहाजे/ पाणबुड्या यांची परिचालनात्मक उपलब्धता आणि भारतीय नौदलाच्या वाढत्या मागणीची पूर्तता करण्यासाठी पायाभूत सुविधांमध्ये वाढ करण्याचे नियोजन याबाबत या परिषदेमध्ये चर्चा करण्यात आली. नौदलाची जहाजे आणि इतर प्लॅटफॉर्मवरील यंत्रणा, जहाजाचा सांगाडा, शस्त्रे आणि सेन्सर्स यांची देखभाल आणि टिकाऊपणा याबाबतच्या पैलूंवर केलेल्या प्रगतीची चीफ ऑफ मटेरियल यांनी प्रशंसा केली. समोर येणाऱ्या आव्हानांना तोंड देण्यासाठी लक्ष केंद्रित करण्याचे आणि देखभालीचा कालावधी कमी करून जहाजांची आणि पाणबुड्यांची परिचालनात्मक उपलब्धता वाढवण्यासाठी कृत्रिम बुद्धिमत्ता, ब्लॉकचेन, क्वांटम कंप्युटेशन, रोबोटिक्स इत्यादी तंत्रज्ञानाचा वापर करण्याचे त्यांनी आवाहन केले.
भारतीय नौदलाच्या वाढत चाललेल्या भूमिकेकडे आणि आपला तळ असलेल्या बंदरापासून दूरच्या ठिकाणी जास्त काळासाठी होत असलेल्या तैनातीकडे त्यांनी लक्ष वेधले. ज्यामुळे ही जहाजे सुस्थितीत राखण्यासाठी त्यांची देखभाल-दुरुस्ती करणाऱ्या व्यवस्थांची जबाबदारी वाढली आहे, असे त्यांनी सांगितले.
24 फेब्रुवारी 2023 रोजी एआयआयसी बैठकीच्या वेळी, विविध तांत्रिक आणि सागरी पायाभूत सुविधा प्रकल्पांच्या प्रगतीचा चीफ ऑफ मटेरियल यांनी आढावा घेतला. भारतीय नौदलाच्या दुरुस्ती आणि पुनर्जोडणी सुविधांमध्ये वाढ करण्याच्या उद्देशाने सध्या सुरू असलेल्या तांत्रिक पायाभूत सुविधा प्रकल्पांच्या प्रगतीबाबत त्यांनी समाधान व्यक्त केले. त्याशिवाय पुढील 15 वर्षात जहाजे उभी करण्यासाठी अतिरिक्त जागा तयार करण्यासह विविध सागरी पायाभूत सुविधा प्रकल्पांचा या बैठकीत आढावा घेण्यात आला. भारत सरकारच्या आत्मनिर्भर भारत या संकल्पनेला अनुसरून पूर्णपणे स्वदेशीकरणावर भर असलेल्या एका विशेष सत्राचे आयोजन या परिषदेदरम्यान करण्यात आले. नौदल मुख्यालय, तिन्ही नौदल कमांड, अंदमान निकोबार कमांड ट्राय सर्विसेस, नौदल प्रकल्प महासंचालक, नौदल गोदी, दुरुस्ती तळ आणि सामग्री संघटना यांचे प्रतिनिधी या परिषदेला उपस्थित होते.
उपराष्ट्रपती कार्यालय
उपराष्ट्रपतींनी प्रणव मुखर्जी यांच्या निधनावर तीव्र शोक व्यक्त केला
ग्रहण केलेल्या प्रत्येक पदाला त्यांनी सन्मान आणि प्रतिष्ठा प्राप्त करुन दिली
त्यांच्या निधनाने, भारताने सर्वोत्कृष्ट नेत्यांपैकी एकाला गमावले आहे- उपराष्ट्रपती
नवी दिल्ली, 31 ऑगस्ट 2020
उपराष्ट्रपती एम. वेंकैया नायडू यांनी आज माजी राष्ट्रपती प्रणव मुखर्जी यांचे निधन झाल्याबद्दल तीव्र दुःख व्यक्त केले आहे. आपल्या संदेशात ते म्हणाले, प्रणव मुखर्जी हे मुरब्बी नेते होते आणि भारताचे विख्यात सुपूत्र होते, ज्यांनी ग्रहण केलेल्या प्रत्येक पदाला प्रतिष्ठा आणि सन्मान प्राप्त करुन दिला. त्यांच्या निधनाने, भारताने सर्वोत्कृष्ट नेत्यांपैकी एक नेता गमावला आहे, असे नायडू म्हणाले.
उपराष्ट्रपतींचा संदेश –
माजी राष्ट्रपती प्रणव मुखर्जी यांच्या निधनाने तीव्र शोक झाला आहे. ते मुरब्बी नेते होते आणि भारताचे विख्यात सुपूत्र होते, ज्यांनी सामान्य पातळीपासून सुरुवात करुन आपल्या कष्टाने, शिस्तीने आणि त्यागाने देशाचे सर्वोच्च पद प्राप्त केले.
प्रणव मुखर्जी यांनी आपल्या दीर्घ आणि प्रतिष्ठित सार्वजनिक जीवनात ग्रहण केलेल्या प्रत्येक पदाला प्रतिष्ठा आणि सन्मान प्राप्त करुन दिला. ते प्रशासकीय कौशल्य आणि भारतीय संसदीय पद्धतीचे उत्तम जाणकार होते, त्यांनी अर्थमंत्री, संरक्षणमंत्री, परराष्ट्र व्यवहार मंत्री आणि नियोजन आयोगाचे उपाध्यक्ष अशी अनेक महत्वाची पदे भूषवली. राष्ट्रपती पदावर असताना त्यांनी जनतेला राष्ट्रपती भवनात नाविन्यपूर्ण कार्यक्रमात सहभागी होण्यासाठी प्रोत्साहित केले.
ते संसदीय प्रक्रिया, समकालीन राजकीय आणि इतर विषयांसंदर्भातील विश्वकोश होते आणि त्यांच्या अभ्यासपूर्ण ज्ञानासाठी परिचित होते. ते एक उत्कृष्ट संसद सदस्य होते आणि आपल्या वक्तृत्व शैलीसाठी ओळखले जात होते. त्यांची विलक्षण स्मरणशक्ती आणि मुद्यांचे त्वरित आकलन करण्याची क्षमता महान होती. लोकशाही अधिक मजबूत करण्यासाठी आणि विविध संस्थांना बळकटी प्रदान करण्यात त्यांनी प्रचंड रस घेतला. मतैक्य असणाऱ्या अनेक महान व्यक्तींपैकी ते एक होते आणि राजकीय पक्षभेद बाजूला सारुन प्रत्येकाला भेटत असत.
त्यांच्या निधनाने, भारताने आपल्या सर्वोत्कृष्ट नेत्यांपैकी एक असलेल्या नेत्याला गमावले आहे. शोकाकुल कुटुंबीयांच्या दुःखात मी सहभागी आहे आणि त्यांना या प्रचंड हानीतून सावरण्यासाठी सामर्थ्य आणि धैर्य प्रदान करण्याची परमेश्वराकडे मागणी करतो.
M.Chopade /S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
राष्ट्रपती कार्यालय
भारताच्या राष्ट्रपती द्रौपदी मुर्मू यांच्या हस्ते राष्ट्रीय भूविज्ञान पुरस्कार 2022 प्रदान
नवी दिल्ली, 24 जुलै 2023
राष्ट्रपती द्रौपदी मुर्मू यांच्या हस्ते आज 24 जुलै 2023 रोजी नवी दिल्ली येथे राष्ट्रपती भवनातील सांस्कृतिक केंद्रामध्ये आयोजित समारंभात, राष्ट्रीय भूविज्ञान पुरस्कार 2022 प्रदान करण्यात आले. भूविज्ञान क्षेत्रात विविध आघाड्यांवर सर्वोत्तम कामगिरी करणाऱ्या आणि या क्षेत्रात अमूल्य योगदान देणाऱ्या व्यक्ती आणि संस्थांच्या गौरवार्थ खाण मंत्रालयातर्फे राष्ट्रीय भूविज्ञान पुरस्कार प्रदान केले जातात.
भूविज्ञान क्षेत्राची व्याप्ती अतिशय मोठी आहे. यामध्ये जमीन खचणे, भूकंप, पूर आणि त्सुनामी सारख्या नैसर्गिक आपत्तीच्या अभ्यासाचा देखील अंतर्भाव होतो. या विषयांना सार्वजनिक हिताचे भूविज्ञान म्हटले जाते कारण ते मोठ्या संख्येने लोकांच्या संरक्षणासाठी उपयुक्त आहे, असे राष्ट्रपती यावेळी संबोधित करताना म्हणाल्या.
खाणकाम हे आपल्या देशाच्या अर्थव्यस्थेचे प्राथमिक क्षेत्र आहे. खाणकाम विकासाचे आपल्या राष्ट्राच्या आर्थिक विकासात महत्वपूर्ण योगदान आहे. गेल्या काही वर्षात केंद्र सरकारने खाणकाम क्षेत्रात अनेक प्रगतीकारक बदल घडवून आणले. या बदलांमुळे या क्षेत्राची क्षमता आणि उत्पादकता वाढत आहे, असे राष्ट्रपतींनी सांगितले.
विज्ञान आणि विकासाचा मानवतेच्या हिताकडे जाणारा मार्गच योग्य आहे. त्यामुळेच भूवैज्ञानिक समुदायाला मानव केंद्रित खनिकर्माच्या दिशेने मार्गक्रमण करत राहायला हवे, असे त्यांनी सांगितले. खनिजांच्या कार्यक्षम वापरात योगदान देऊन भारताची अर्थव्यवस्था मजबूत केल्याबद्दल राष्ट्रपतींनी भारतीय भूवैज्ञानिकांचे कौतुक केले.
आजकाल दुर्लभ पृथ्वी तत्व, प्लॅटिनम समूह तत्व आणि सेमिकंडक्टिंग तत्व यांसारख्या खनिजांवर विशेष लक्ष दिले जात आहे. पर्यावरण रक्षणाला प्राधान्य देण्याचे महत्व लक्षात घेऊन, काही पारंपरिक खनिजांचे खाणकाम आणि त्यांचे होणारे परिणाम यांचे नवीन दृष्टिकोनातून विश्लेषण केले जात आहे, असे त्या म्हणाल्या. आजच्या पुरस्कारांमध्ये शाश्वत खनिज विकासाच्या क्षेत्रातील योगदानाला महत्व दिल्याबद्दल त्यांनी खाण मंत्रालयाचे कौतुक केले. शाश्वत खनिज विकासासाठी आर्थिक, सामाजिक आणि पर्यावरण या तिन्ही बाबींवर समान लक्ष दिले जात आहे हे पाहून आनंद झाल्याचे त्या म्हणाल्या.
राष्ट्रपतींचे भाषण पाहण्यासाठी कृपया येथे क्लिक कराS.Patil/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 76
युवा व्यवहार आणि क्रीडा मंत्रालय
देशात क्रीडा क्षेत्राच्या विकासासाठी गुंतवणूक करण्याचे क्रीडामंत्र्यांचे आवाहन
नवी दिल्ली, 26 जुलै 2018
देशात क्रीडा क्षेत्राच्या विकासासाठी गुंतवणूक करण्याचे आवाहन क्रीडा तसेच माहिती आणि प्रसारण मंत्री कर्नल राज्यवर्धन राठोड यांनी केले आहे. नवी दिल्लीत आयोजित “स्कोअर कार्ड 2018” या कार्यक्रमात ते आज बोलत होते. देशातील क्रीडा क्षेत्राला एका नव्या उंचीवर नेण्यासाठी सर्व भागधारकांनी एकत्र यावे असे आवाहनही त्यांनी केले.
देशभरातील 8 ते 10 वर्षे वयोगटातील बालकांमधील क्षमता आणि कौशल्य हेरुन त्यांना उत्तम खेळाडू घडवण्याच्या दृष्टीने शिष्यवृत्ती देण्यासंदर्भातील एका प्रकल्पावर सरकार काम करत असल्याची माहिती राठोड यांनी दिली. या कार्यक्रमाअंतर्गत देशभरातील 8 ते 10 वयोगटातील बालकांची आधारभूत चाचणी घेतली जाईल. त्यातून 5,000 विद्यार्थी निवडले जातील. या 5,000 विद्यार्थ्यांच्या आणखी काही चाचण्या घेतल्यानंतर त्यातून 1,000 विद्यार्थी निवडले जातील. या बालकांमधून उत्कृष्ट खेळाडू घडविण्यासाठी त्यांना 8 वर्षांपर्यंत 5,00,000 रुपयांची शिष्यवृत्ती दिली जाईल, जेणेकरुन वयाच्या सोळाव्या वर्षापर्यंत हे विद्यार्थी उत्कृष्ट खेळाडू होण्याच्या दृष्टीने सज्ज होतील असा विश्वास राठोड यांनी व्यक्त केला. या वर्षभरात क्रीडा साहित्य उत्पादकांची परिषद घेण्याचे आयोजन आपले मंत्रालय करीत असल्याची माहितीही त्यांनी दिली.
S.Tupe/M.Pange/P.Malandkar
(Visitor Counter : 67
ऊर्जा मंत्रालय
पीएफसी लिमिटेड दिनांक 15 जानेवारी 2021 रोजी 5000 कोटी रुपयांचे कर्जरोखे जाहीर करणार
या कर्जरोख्यांवर परीपूर्तता होतेवेळी 7.15% कूपन दर प्रतीवर्ष प्रत्येक डॉलर आकारला जाईल
500 कोटी रुपयांचे बेस इश्यू आणि 4500 कोटी रुपयांचे ओव्हर सबस्क्रीप्शन असे एकूण 5000 कोटी रुपयांचे कर्जरोखे जाहीर करण्यात येणार आहेत, जे 10,000 कोटींच्या स्वमर्यादेत आहे
प्रथम येणाऱ्यास प्रथम प्राधान्य या तत्वावर होणार वाटप
नवी दिल्ली, 14 जानेवारी 2021
पाॅवर फायनान्स लिमिटेड काॅरपोरेशन ही भारतातील आघाडीच्या आर्थिक कंपन्यांपैकी एक आहे, जिचे लक्ष्य विद्युत क्षेत्रावर असून दिनांक15 जानेवारी 2021 रोजी ही कंपनी तिच्या 5000 कोटी रुपयांच्या सार्वजनिक, सुरक्षित आणि विमोचनयोग्य अपरावर्तित कर्जरोख्यांची घोषणा करणार आहे. रोख्यांचा बेस आकार 500 कोटी रुपये असून त्यात 4500 कोटी रुपयांचे ओव्हर सबस्क्रीप्शन असे 5000 कोटी रुपये पर्यंतचा पर्याय असून तो 10000 कोटी रुपयांच्या मर्यादेच्या आत आहे. या नाॅन कन्व्हर्टीबल कर्जरोख्यांचे मूल्य प्रत्येकी 1000 रुपये आहे. पीएफसीच्या संचालक मंडळाच्या समितीने घेतलेल्या निर्णयानुसार ट्रेंच आय इश्यू दिनांक 29 जानेवारी 2021च्या आधी अथवा मुदतवाढीचा पर्याय देऊन बंद करण्यात येईल.U.Ujgare/S.Partagonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
पंतप्रधान कार्यालय
‘श्रीराम जन्मभूमी मंदिरा’च्या उद्या होणाऱ्या शिलान्यास कार्यक्रमाला पंतप्रधान नरेंद्र मोदी उपस्थित राहणार
नवी दिल्ली, 4 ऑगस्ट 2020
अयोध्येत उद्या श्रीराम जन्मभूमी मंदिराचा शिलान्यास होणार असून, पंतप्रधान नरेंद्र मोदी या कार्यक्रमाला उपस्थित राहणार आहेत.
या कार्यक्रमाआधी, हनुमानगढी येथे होणारी पूजा आणि दर्शन सोहळ्यालाही पंतप्रधान उपस्थित राहणार आहेत. त्यानंतर ते रामजन्मभूमीस्थळी जातील, तिथे ते ‘भगवान श्री रामल्लला विराजमान’ इथे होणारी पूजा आणि दर्शनात देखील सहभागी होतील. त्यानंतर ते पारिजातकाचं रोप लावतील आणि नंतर त्यांच्या हस्ते भूमीपूजन होईल.
यावेळी पंतप्रधानांच्या हस्ते शिलान्यास होईल. तसेच ‘श्री राम जन्मभूमी मंदिरा’विषयीच्या विशेष टपाल तिकिटाचं प्रकाशन देखील पंतप्रधान करतील.
B.Gokhale/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
ग्राहक व्यवहार, अन्न आणि सार्वजनिक पुरवठा मंत्रालय
केंद्र सरकारने डाळींच्या साठ्यावर लक्ष ठेवण्याची मोहीम केली अधिक तीव्र
नियमित पारदर्शक पद्धतीने उपलब्ध साठा घोषित करण्याचे केंद्र सरकारचे डाळींच्या आयातदारांना निर्देश
स्टॉक डिक्लेरेशन पोर्टलमध्ये नोंदणीकृत संस्थांची संख्या वाढवण्यासाठी राज्ये/केंद्रशासित प्रदेशांनी सर्व स्रोतांचा वापर करण्याचे केले आवाहन
नवी दिल्ली, 29 मार्च 2023
ग्राहक व्यवहार विभागाचे सचिव रोहित कुमार सिंह यांनी प्रमुख डाळी आयातदारांना त्यांच्याकडील उपलब्ध सर्व साठा नियमितपणे पारदर्शक पद्धतीने घोषित केला जाईल याची खातरजमा करण्याचे निर्देश दिले. तसेच देशांतर्गत बाजारात डाळींच्या उपलब्धतेत अडथळा निर्माण होईल असा कोणताही साठा रोखून ठेवू नये, अशी सूचनाही करण्यात आली आहे.
दरम्यान, अतिरिक्त सचिव निधी खरे यांच्या अध्यक्षतेखालील समितीने आज सर्व राज्ये/केंद्रशासित प्रदेशांसोबत बैठक घेतली, ज्यामध्ये त्यांना FSSAI परवानाधारक,एपीएमसी नोंदणीकृत व्यापारी, डाळींचे जीएसटी नोंदणीकृत व्यापारी यांच्यासह स्टॉक डिक्लेरेशन पोर्टलमधील नोंदणीकृत संस्थांची संख्या वाढवण्यासाठी सर्व स्रोतांचा वापर करण्याचे आवाहन करण्यात आले. घोषित साठा तपासून पाहण्यासाठी, राज्यांना सार्वजनिक आणि खाजगी अशा दोन्ही गोदाम सेवा प्रदात्यांकडून माहिती मिळवण्याची विनंती करण्यात आली. बंदरांमधून आयात डाळींचा साठा वेळेत बाहेर आणला जाईल हे सुनिश्चित करण्यासाठी आयात मालाच्या साठवणुकीची सुविधा असलेल्या गोदामांमध्ये आयात डाळींच्या साठ्यावर देखरेख ठेवण्याच्या गरजेवरही भर देण्यात आला.
देशांतर्गत बाजारात तूरडाळीचे दर सामान्य राहतील आणि तूरडाळीची उपलब्धता आणि किफायतशीर दर सुनिश्चित करण्यासाठी गिरणीचालक, घाऊक व्यापारी, व्यापारी, आयातदारांकडून घोषित केल्या जाणाऱ्या साठ्यावर लक्ष ठेवण्यासाठी सरकारने आपले प्रयत्न अधिक तीव्र केले आहेत.
ग्राहकांसाठी डाळींची उपलब्धता आणि परवडणारे दर सुनिश्चित करण्यासाठी मूल्य साखळीतील सर्व भागधारकांशी संवाद साधण्याचा विभागाचा विचार आहे.
डाळींशी संबंधित संघटना आणि आयातदारांनी त्यांच्याकडील साठा पारदर्शक पद्धतीने घोषित करण्यासाठी सर्वतोपरी सहकार्य करण्याचे आश्वासन दिले आहे.S.Patil/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 93